ধর্মেশ দর্শন
ধর্মেশ দর্শন (জন্ম: ধর্মেশ সভরওয়াল; ১৬ মে ১৯৭২) একজন ভারতীয় চলচ্চিত্র পরিচালক, প্রযোজক, ও লেখক। তিনি মূলত বলিউডের চলচ্চিত্রে কাজ করে থাকেন। তিনি ১৯৯৩ সালে লুটেরে দিয়ে পরিচালনায় আত্মপ্রকাশ করেন। ১৯৯৬ সালে রাজা হিন্দুস্তানী চলচ্চিত্রের জন্য তিনি শ্রেষ্ঠ চলচ্চিত্র বিভাগে ফিল্মফেয়ার পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ চলচ্চিত্র ও শ্রেষ্ঠ পরিচালক বিভাগে স্ক্রিন পুরস্কার অর্জন করেন। তিনি ধড়কন (২০০১) চলচ্চিত্রের জন্য শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। তার অন্যান্য চলচ্চিত্র হল মেলা (২০০০), হাঁ ম্যাঁয় নে ভি প্যায়ার কিয়া (২০০২), বেওয়াফা (২০০৫), ও আপ কি খাতির (২০০৬)।